CELEX: 32004R1386
Language: lt
Date: 2004-07-26 00:00:00
Title: 2004 m. liepos 26 d. Tarybos reglamentas (EB) Nr. 1386/2004, iš dalies keičiantis Komisijos sprendimą 2002/602/EAPB dėl tam tikrų plieno produktų iš Rusijos Federacijos importui taikomų tam tikrų apribojimų administravimo

31.7.2004   
            
            
               LT
            
            
               Europos Sąjungos oficialusis leidinys
            
            
               L 255/1
            
         TARYBOS REGLAMENTAS (EB) Nr. 1386/2004
   2004 m. liepos 26 d.
   iš dalies keičiantis Komisijos sprendimą 2002/602/EAPB dėl tam tikrų plieno produktų iš Rusijos Federacijos importui taikomų tam tikrų apribojimų administravimo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Partnerystės ir bendradarbiavimo susitarimas, nustatantis Europos Bendrijų bei jų valstybių narių ir Rusijos Federacijos partnerystę (1), įsigaliojo 1997 m. gruodžio 1 d.
            
         
               (2)
            
            
               Partnerystės ir bendradarbiavimo susitarimo 21 straipsnyje numatoma, kad prekyba Europos anglių ir plieno bendrijos (toliau – EAPB) produktais reglamentuojama šio Susitarimo III antraštinėje dalyje, išskyrus 15 straipsnį, ir susitarimo dėl kiekybinių susitarimų, susijusių su prekyba EAPB plieno produktais, nuostatose.
            
         
               (3)
            
            
               2002 m. liepos 9 d. EAPB ir Rusijos Federacijos Vyriausybė sudarė tokį Susitarimą dėl prekybos tam tikrais plieno produktais (2) (toliau – Susitarimas), kuris EAPB vardu buvo patvirtintas Komisijos sprendimu 2002/603/EAPB (3).
            
         
               (4)
            
            
               EAPB sutarties galiojimas baigėsi 2002 m. liepos 23 d. ir Europos bendrija perėmė visas EAPB teises ir įsipareigojimus.
            
         
               (5)
            
            
               LPagal Susitarimo 10 straipsnio 2 dalį šalys susitarė, kad Sutartis turėtų būti tęsiama ir nustojus galioti Sutarčiai visos šalių teisės ir įsipareigojimai turėtų būti išsaugoti.
            
         
               (6)
            
            
               Pagal Susitarimo 2 straipsnio 4 dalį šalys pradėjo konsultacijas ir susitarė padidinti kiekybinius apribojimus, nustatytus II priede, siekiant atsižvelgti į Europos Sąjungos plėtrą. Be to, šalys susitarė padidinti kiekybinius apribojimus, atsižvelgiant į Susitarimo deklaraciją Nr. 1 dėl Rusijos tarnybų centrų steigimo Europos Sąjungoje. Tie padidinimai buvo įtraukti į naują susitarimą, kuris įsigaliojo jo pasirašymo dieną (4).
            
         
               (7)
            
            
               Be to, pagal šio Susitarimo 3 straipsnio 3 dalį Rusijos Federacijos Vyriausybė paprašė perkelti, atsižvelgiant į kiekvienai produktų grupei leistinus apribojimus, tam tikrus 2003 m. nepanaudotus kiekius, kuriems taikomi kiekybiniai apribojimai.
            
         
               (8)
            
            
               Komisijos sprendimas 2002/602/EAPB (5) turėtų būti atitinkamai pakeistas,
            
         PRIĖMĖ ŠĮ REGLAMENTĄ:
   1 straipsnis
   Sprendimo 2002/602/EAPB IV priede nustatyti kiekybiniai apribojimai 2004 metams keičiami kiekybiniais apribojimais, nurodomais šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 26 d.
      
         
            Tarybos vardu
         
         
            Pirmininkas
         
         B. BOT
      
   
   
      (1)  OL L 327, 1997 11 28, p. 3. Susitarimas su paskutiniais pakeitimais, padarytais EB ir Rusijos Federacijos Vyriausybės susitarimu (OL L 9, 2004 1 15, p. 22).
   
      (2)  OL L 195, 2002 7 24, p. 55.
   
      (3)  OL L 195, 2002 7 24, p. 54.
   
      (4)  Žr. šio Oficialiojo leidinio p. 33
   
      (5)  OL L 195, 2002 7 24, p. 38. Sprendimas su paskutiniais pakeitimais, padarytais Reglamentu (EB) Nr. 886/2004 (OL L 168, 2004 5 1, p. 14).
   
      PRIEDAS
      1 STRAIPSNYJE MINIMI KIEKYBINIAI APRIBOJIMAI
      
                  Vienetai tonomis
               
            
                  Produktai
               
               
                  2004
               
            
                  SA. Plokšti valcavimo produktai
               
            
                  SA1. Ritiniai
               
               
                  „310 767
               
            
                  SA1.a. Karšto valcavimo ritiniai, skirti dar kartą valcuoti
               
               
                  558 839
               
            
                  SA2. Stori lakštai
               
               
                  143 654
               
            
                  SA3. Kiti plokšti valcavimo produktai
               
               
                  250 148
               
            
                  SA4. Legiruotieji produktai
               
               
                  101 120
               
            
                  SA5. Legiruotieji kvadrato formos lakštai
               
               
                  22 208
               
            
                  SA6. Legiruotieji šalto valcavimo apvilkti produktai
               
               
                  97 561
               
            
                  SB. Ilgi produktai
               
            
                  SB1. Sijos
               
               
                  31 440
               
            
                  SB2. Vielinis strypas
               
               
                  121 783
               
            
                  SB3. Kiti ilgi produktai
               
               
                  232 102“
               
            
                  
                     Pastaba: SA ir SB yra produktų kategorijos.
                  SA1–SA6 ir SB1–SB3 yra produktų grupės